Comunicatul emis de Poliția Română după ce Daniel Niculae a fost ridicat de oamenii legii
Dan Șucu, acționarul majoritar al giuleștenilor, a reacționat imediat după ce au apărut informații conform cărora Daniel Niculae ar fi fost ridicat de oamenii legii și a dezvăluit că ar fi vorba de un dosar cu privire la arme și muniții.
Comunicatul emis de Poliția Română după ce Daniel Niculae a fost ridicat de oamenii legii
Poliția Română a emis un comunicat în ziua în care Daniel Niculae a fost "săltat" de mascați, în care a evidențiat faptul că au fost aplicate 19 mandate de percheziție domiciliară și 28 de mandate de aducere.
"Percheziții ale polițiștilor capitalei
Astăzi, 14 martie 2023, poliţiştii Direcției Generale de Poliţie a Municipiului București – Serviciul Grupuri Infracționale Violente pun în aplicare 19 mandate de percheziție domiciliară și 28 de mandate de aducere, în Municipiul București și județele Ilfov, Prahova și Iași, într-un dosar penal în care sunt efectuate cercetări sub aspectul săvârșirii infracțiunilor de constituirea unui grup infracțional organizat, distrugere prin incendiere, tulburarea ordinii publice prin violență asupra bunurilor, orice operațiuni cu articole pirotehnice fără drept, prevăzute de articolul 37 lit. a din Legea 126/1995.
Persoanele vizate vor fi conduse la audieri, în baza mandatelor de aducere care vor fi puse în aplicare, în vederea dispunerii măsurilor legale ce se impun.
Cercetările sunt continuate de către Parchetului de pe lângă Tribunalul București, împreună cu Serviciul Grupuri Infracționale Violente, sub aspectul săvârșirii infracțiunilor de constituirea unui grup infracțional organizat, distrugere prin incendiere si tulburarea ordinii și liniștii publice.
Acțiunea beneficiază de sprijinul Inspectoratului de Poliție Județean Iași, precum și de sprijinul echipelor de intervenție din cadrul Inspectoratului General al Jandarmeriei Române și al Direcției Generale de Jandarmi a Municipiului București.
Facem precizarea că efectuarea percheziţiei domiciliare este o etapă în cadrul procesului penal reglementată de Codul de procedură penală, ce are drept scop administrarea probatoriului necesar soluţionării cauzei, care nu poate, în nicio situaţie, să înfrângă principiul prezumţiei de nevinovăţie", se arată în comunicatul Poliției Române.
Daniel Niculae s-a retras din cariera fotbalistică în 2018, la Rapid București. Astra, Kuban, Monaco, Nancy, Auxerre și Extensiv Craiova sunt celelalte echipe la care a evoluat fostul jucător.
Urmăriți SPORT.RO și pe Google News